लीबिया के खिलाफ कार्रवाई करेगा अमेरिका?  
अमेरिका ने कहा है कि लीबिया में नागरिक अधिकारों के संरक्षण के लिए वह उत्तरी अफ्रीकी देश के खिलाफ कार्रवाई करने पर विचार कर रहा है।
अमेरिका ने कहा है कि लीबिया में नागरिक अधिकारों के संरक्षण के लिए वह उत्तरी अफ्रीकी देश के खिलाफ कार्रवाई करने पर विचार कर रहा है। लीबिया में पिछले कई दिनों से विरोध प्रदर्शनों का दौर जारी है। समाचार एजेंसी सिन्हुआ के मुताबिक विदेश मंत्रालय के प्रवक्ता फिलीप क्राऊले ने कहा, "आने वाले दिनों में हम लीबिया के खिलाफ कार्रवाई की उम्मीद कर रहे हैं। इस बात पर विचार करने के लिए पूरा समय लिया जाएगा कि उसके खिलाफ किस प्रकार की कार्रवाई की जाए। हम मानते हैं कि लोगों के अधिकारों की रक्षा के लिए लीबिया की सरकार पर दबाव बनाने से ही सफलता मिलेगी।  क्राऊले ने कहा, "कार्रवाई को लेकर हम बड़े पैमाने पर परामर्श ले रहे हैं। अभी तक किसी तरह का निर्णय नहीं लिया गया है, लेकिन कार्रवाई को लेकर सरकार विचार कर रही है।" क्राऊले ने हालांकि लीबिया में सैन्य शासन के विकल्प को खारिज कर दिया।